கேள்வி: ஜெயராணி - இளமைக் காலம் குறித்து விரிவாக சொல்லுங்கள்.
பதில்: இவர் திண்டுக்கல் மாவட்டம் நிலக்கோட்டை தாலுகா அழகன்பட்டி கிராமத்தில் 1978 ஆம் ஆண்டு பிறந்தார். இவரின் பெற்றோர் வசந்த மீனா, மயில்வாகனன். இவருடைய பாட்டி ஏ. எஸ். பொன்னம்மாள் காங்கிரஸ் கட்சியைச் சேர்ந்த சட்டமன்ற உறுப்பினராக இருந்தார். இளம் வயதில் பெற்றோரை இழந்த ஜெயராணி, பாட்டியின் பராமரிப்பில் வளர்க்கப்பட்டார். இவர் மதுரை மீனாட்சிக் கல்லூரியில் இளங்கலை ஆங்கில இலக்கியம், திருநெல்வேலி மனோன்மணியம் சுந்தரனார் பல்கலைக்கழகம் முதுகலை இதழியல் கற்றார். NaanAanathuEpadi|url=https://www.youtube.com/watch?v=8M7rFRY4IpY|date=2019-01-24|accessdate=2025-04-02|last=Kalaignar TV News}}
கேள்வி: ஜெயராணி - பணி விவரக் குறிப்புகள் பற்றி நீங்கள் என்ன அறிந்துள்ளீர்கள்?
பதில்: 23 ஆண்டுகளாக பத்திரிகையாளராகப் பல்வேறு தமிழ் ஊடகங்களில் பணிபுரிந்து வருகிறார். சாதியம், பெண்ணியம், மனித உரிமைகள் சார்ந்து எண்ணற்ற செய்திக் கட்டுரைகள் எழுதி வந்துள்ளார். குமுதம் (இதழ்), ஆனந்த விகடன், இந்தியா டுடே, தினமலர், புதிய வாழ்வியல் போன்ற அச்சு ஊடகங்களிலும் சன் தொலைக்காட்சி, புதுயுகம் தொலைக்காட்சி போன்ற காட்சி ஊடகங்களிலும் பணிபுரிந்தவர். த ஒயர், நியூஸ் மினிட், நேஷனல் ஹெரால்டு, தி அவுட்லுக் போன்ற ஆங்கில ஊடகங்களில் இவரது கட்டுரைகள் தொடர்ந்து வெளியாகின்றன. ஆறாம்திணை (இணைய இதழ்), ஒன் இந்தியா தமிழ், விகடன் குழுமம் போன்ற இணைய இதழ்களிலும் எழுதியுள்ளார். 2001 ஆம் ஆண்டு குமுதம் (இதழ்) இதழில் பணிபுரிந்த போது ஊரப்பாக்கம் ஊராட்சி மன்றத் தலைவி மேனகாவின் படுகொலை, சென்னை கே. கே. நகர், சென்னைல் குடிசைகள் அகற்றம் உள்ளிட்ட செய்திக் கட்டுரைகளை எழுதியுள்ளார். 2001-2003 ஆண்டுகளில் ‘அவள் விகடன்’ இதழில் கிராமப்புற பெண்களை மையப்படுத்திய ஐம்பதுக்கும் மேற்பட்ட செய்திக் கட்டுரைகளை எழுதியிருக்கிறார். 2003 - 2005 ஆண்டுகளில் ‘ஆனந்த விகடன்’ விளிம்புநிலை மக்களிடையே பணியாற்றி வரும் சமூகப் போராளிகள், சேவகர்கள் குறித்த ‘’வெளிச்சம்’’ என்ற தொடரை எழுதினார். 2011-2013 ஆண்டுகளில் ‘இந்தியா டுடே’ இதழில் மனிதக் கழிவகற்றும் தொழிலாளர்களின் அவல வாழ்வு குறித்து விரிவானக் களப்பணி செய்து செய்திக் கட்டுரைகள் எழுதியுள்ளார். சன் தொலைக்காட்சியின் நிஜம் நிகழ்ச்சியில் விளிம்பு நிலை வாழ்வு குறித்து பல செய்தி ஆவணப் படங்களைப் பதிவு செய்துள்ளார். 2017ஆம் ஆண்டு மனிதக் கழிவை மனிதர் அகற்றும் இழிவுக்கு எதிராக 'மஞ்சள்' என்ற நாடகத்தை எழுதி இயக்குனர் பா. ரஞ்சித் தயாரிப்பில் அனைத்து கட்சி அரசியல் தலைவர்களின் முன்னிலையிலும் காட்சிப்படுத்தினார். Pa. Ranjith|url=https://www.youtube.com/watch?v=lBMBpDdSXWk|date=2017-06-30|accessdate=2025-04-02|last=REACH ONE}} 2020ஆம் ஆண்டு கொரானா காலத்தில் தலித் மக்கள் எதிர்கொண்ட வன்கொடுமைகள், தலித் பெண்கள் மீதான பாலியல் தாக்குதல் போன்றவை இவர் எழுதிய கட்டுரைகளில குறிப்பிடத்தக்கவை.